تقييم المطعم : انا رحت سبازيو مرتين . . اول مره كنت مبهور بالبرج والمنظر الليلي الرائع ولم اكل كثيرا فلن احكم على هذه المره . . المره الثانيه كانت على فطور رمضان قبل سنوات عديده . . والتجربه كانت استفزازيه بشكل مقزز . .
انا ماعرف . . هل المطعم يحسب العملاء اغبياء ويدعي انه من المطاعم الراقيه وهو اقرب مايكون في مستواه ذلك الوقت بكشك البليله . .
الطعام مستواه ضعيف جدا والشوربات بارده والسمبوسه بارده وبدون طعم وغيره و غيره . .
البوفيه . . يالطيف . . فكرني بمطعم شعبي بالثقبه بالخبر كنت افطر فيه ايام دراستي . . الشوربة ينتقط على طاولة البوفيه وعلى الارض . . وملاعق الغرف على الطاولات تتمرغ . . واللي خلاني استغرب . . الكاسات والملاعق كانت وسخه . . واضح جدا . . كلمت العامل ولم يلق لي بالا . . الجراسين تايهين يمين ويسار . . من اسوا تجارب المطاعم في حياتي وما جعلها اسوا واسوا الفاتوره . . كانت كالطامه . . وبعدها اقسمت انه المطعم هذا حيكون من قائمة الماضي . . وماراح ادخلة ابدا لا عازم ولا معزوم . .
عشان اكون منصف . . هذا الكلام كان قبل سنوات . . اتمنى يكون اتغير . . انا ماعرف ولا راح اعرف . . كنت متامل فيه انه يكون اول مطعم بالمملكه يتوج بالنجوم الخمسه . . لكن ياحسره طارت النجوم واصبح يعيش على فتات البرج والموقع . .